Regionsudvalgets udtalelse om "Beretning fra Kommissionen til Rådet, Europa-Parlamentet, Det Økonomiske og Sociale Udvalg og Regionsudvalget: Årsberetning om 'Lige muligheder for kvinder og mænd i Den Europæiske Union 2000'"

(2002/C 107/25)

REGIONSUDVALGET har -

under henvisning til beretning fra Kommissionen til Rådet, Europa-Parlamentet, Det Økonomiske og Sociale Udvalg og Regionsudvalget: Årsberetning om lige muligheder for kvinder og mænd i Den Europæiske Union 2000 (KOM(2001) 179 endelig),

under henvisning til Kommissionens beslutning af 2. april 2001 om i henhold til EF-traktatens artikel 265, stk. 1, at anmode om dets udtalelse,

under henvisning til formandens beslutning af 2. maj 2001 om at henvise det forberedende arbejde til Underudvalg 5 "Social- og Arbejdsmarkedspolitik, Sundhedsvæsen, Forbrugerbeskyttelse, Forskning, Turisme",

under henvisning til Regionsudvalgets udtalelse "Lige muligheder for kvinder og mænd" (CdR 161/96)(1),

under henvisning til "Regionsudvalgets resolution til medlemsstaterne om iagttagelse af ligestillingsprincippet ved den fremtidige indstilling af medlemmer til Regionsudvalget" (CdR 237/97)(2),

under henvisning til Regionsudvalgets dokument "Undersøgelse af kvindernes deltagelse i Regionsudvalgets arbejde" (CdR 242/97),

under henvisning til Regionsudvalgets dokument "Vejledning til ordførere om indarbejdelse af en analyse af konsekvenserne for ligestilling i Regionsudvalgets udtalelser" (CdR 243/97),

under henvisning til Regionsudvalgets brochure: "Lige muligheder - Regionsudvalgets bidrag til den fremtidige integration i Europa", juli 1998,

under henvisning til Regionsudvalgets udtalelse "På vej mod en EF-rammestrategi for ligestilling mellem mænd og kvinder (2001-2005)" (CdR 233/2000)(3),

under henvisning til Kommissionens beretning om gennemførelsen af Rådets henstilling 96/694 af 2. december 1996 om ligelig deltagelse af mænd og kvinder i beslutningsprocessen (KOM(2000) 120 endelig),

under henvisning til Kommissionens meddelelse om arbejdsprogram for 2001 (KOM(2001) 119 endelig),

under henvisning til Kommissionens arbejdsdokument "Kvinder og videnskab: Kønsperspektivet som løftestang for en reform af videnskaben": (SEK(2001) 771 endelig),

under henvisning til Rådets beslutning af 20. december 2000 om et EU-handlingsprogram vedrørende fællesskabsstrategien for ligestilling mellem mænd og kvinder (2001-2005)(4),

under henvisning til Europa-Parlamentets beslutning om ligestilling mellem kvinder og mænd (A5-0198/2000 af 5.10.2000),

under henvisning til Europa-Parlamentets beslutning om ligelig deltagelse af mænd og kvinder i beslutningsprocessen (R5-0034/2001 af 18.1.2001),

under henvisning til Europa-Parlamentets beslutning om EF-rammestrategien for 2001 for ligestilling mellem mænd og kvinder (A5-0224/2001 af 3.7.2001),

under henvisning til Europarådets henstillinger til Ministerrådet R(85)2 om retlig beskyttelse mod kønsdiskrimination, R(96)5 om at kombinere arbejde og familieliv, R(98)14 om inddragelse af kønsaspektet; henstilling fra Europarådets parlamentariske lovsamling nr. 1229 (1994) om ligeret for mænd og kvinder, henstilling nr. 1269 (1995) om opnåelse af reelle fremskridt for kvinders rettigheder, henstilling nr. 1413 (1999) om ligelig repræsentation i det politiske liv,

under henvisning til forslag til udtalelse (CdR 204/2001 rev.) vedtaget af Underudvalg 5 den 10. september 2001 (ordfører: Diane Bunyan (UK/PSE), medlem af Bristol Unitary Authority),

og ud fra følgende betragtninger:

- lige muligheder, herunder ligestilling mellem kønnene, er en politisk prioritet for Regionsudvalget;

- manglende engagement i lokal- og regionalpolitik er et voksende problem, særligt i relation til kvinder og andre underrepræsenterede grupper, hvilket resulterer i, at for få kandidater fra disse grupper stiller op til valg;

- det er videnskabeligt bevist, at kvinder og folk fra underrepræsenterede grupper, som stiller op, har vanskeligere ved at blive opstillet i "sikre" kredse eller øverst på partilister; for Regionsudvalgets vedkommende, er medlemmer fra underrepræsenterede grupper overvejende suppleanter snarere end medlemmer;

- kvinder udgør halvdelen af befolkningen og halvdelen af vælgerskaren, men er underrepræsenterede inden for udformning af politik og politisk beslutningstagning (defineret af Europarådet som stillinger med beslutningskompetence folk er blevet valgt til via den demokratiske proces; det drejer sig om stillinger i lokale, regionale, nationale og europæiske/supranationale forvaltninger, om ministerie- og andre embedsposter inden for de forskellige forvaltningsniveauer og poster i politiske partier; det omfatter også højtplacerede embedsmænd og ledere);

- forskning har vist, at den største vanskelighed, som kvinder står over for, når de involverer sig i politik, er den betragteligt større arbejdsbyrde, man påtager sig som politiker ved siden af et krævende familie- og arbejdsliv;

- andelen af kvinder i lokal- og regionalpolitik er beklageligt lavt, og denne andel stiger uacceptabelt langsomt;

- andelen af kvinder i politik i ansøgerlandene giver anledning til stor bekymring og må tages op i forbindelse med optagelsesforhandlingerne;

- andelen af kvinder på arbejdsmarkedet er, selv om den er stigende, koncentreret inden for lavtlønsområder eller inden for visse beskæftigelseskategorier, og kvinder er hyppigere ansat i løse ansættelsesforhold (f.eks. midlertidigt arbejde), som eksemplificeret ved Regionsudvalgets sekretariat -

på den 41. plenarforsamling den 14.-15. november 2001 (mødet den 15. november) vedtaget følgende udtalelse.

Regionsudvalget

1. understreger sit engagement i ligestillingsspørgsmål og i bekæmpelsen af alle former for diskrimination, som afspejlet i en tidligere udtalelse om traktatens artikel 13(5);

2. gentager sin tidligere anmodning om, at ligestillingsspørgsmål integreres i Regionsudvalgets politiske arbejde, i overensstemmelse med ideen om integrering af kønsaspektet, særligt i forbindelse med udformning af udtalelser og resolutioner;

3. hilser offentliggørelsen af årsberetninger og et årligt arbejdsprogram velkommen som et væsentligt redskab til at gennemføre og overvåge anvendelsen af Fællesskabets handlingsprogram og til jævnligt at rejse spørgsmålet om ligestilling;

4. beklager den lave detaljeringsgrad i Europa-Kommissionens arbejdsprogram for 2001;

5. mener at en ligelig deltagelse af kvinder og mænd i planlægning og beslutningstagning på lokalt og regionalt niveau er uomgængelig i relation til menneskerettigheder og social retfærdighed og for at det demokratiske samfund kan fungere bedre;

6. er bekymrede over kønsfordelingen inden for politik på alle forvaltningsniveauer og opfordrer til mere detaljeret overvågning og vurdering af særforanstaltninger og strategier for positiv særbehandling for at sætte lokale og regionale myndigheder og politiske partier i stand til at udarbejde passende politikker;

7. påskønner det arbejde, der er udført af udvalget af valgte kvindelige medlemmer i Rådet af Kommuner og Regioner i Europa vedrørende fremme af en ligelig deltagelse af mænd og kvinder i beslutningsprocessen;

8. opfordrer til en større indsats inden for erfaringsudveksling og fastlæggelse af bedste praksis i Europa til fremme af kvinders deltagelse i politik, med særlig opmærksomhed på situationen i ansøgerlandene, og gentager i den sammenhæng forslaget om, at Regionsudvalget foretager en komparativ undersøgelse af emnet;

9. anmoder om en evaluering af fremskridtene vedrørende integrering af kønsaspektet i strukturfondene;

10. hilser den aktuelle debat om mænds ligestilling, som efterlyst i en tidligere udtalelse, velkommen, i erkendelse af at mænd har både rettigheder og forpligtelser;

11. bifalder og tilslutter sig Europa-Parlamentets resolution R5-0034/2001 om ligelig deltagelse af kvinder og mænd i beslutningsprocessen og anmoder i den forbindelse medlemsstaterne om på næste regeringskonference at komme med ændringsforslag til traktaten, som kan fremme en ligelig kønsfordeling i EU-institutionerne og alle beslutningstagende organer; Regionsudvalget mener, at dette bør omfatte alle underrepræsenterede grupper som f.eks. handicappede;

12. beklager den nuværende underrepræsentation af kvindelige medlemmer i Regionsudvalget, anmoder de nationale organer, der står for udvælgelse, om at sørge for en bedre balance i næste mandatperiode, og anmoder de politiske partier om at sikre en ligelig kønsfordeling i forbindelse med udpegning til særlige poster ved starten af det tredje mandat i 2002;

13. hilser Regionsudvalgets handlingsplan om lige muligheder velkommen og opfordrer til fuld og snarlig gennemførelse og eventuel udvidelse af planen til andre underrepræsenterede grupper for at sikre, at sekretariatet afspejler mangfoldigheden i de befolkningsgrupper, som det virker for.

Bruxelles, den 15. november 2001.

Jos Chabert

Formand for

Regionsudvalget

(1) EFT C 34 af 3.12.1997, s. 39.

(2) EFT C 379 af 15.12.1997, s. 65.

(3) EFT C 144 af 16.5.2000, s. 47.

(4) EFT L 17 af 19.1.2001, s. 22.

(5) CdR 513/99 fin - EFT C 226 af 8.8.2000, s. 1.